textová časť

vybudovanie parkovacích kapacít pre cyklistov v meste MALACKY

|  |  |  |  |
| --- | --- | --- | --- |
| STAVEBNÍK | MESTO MALACKY; BERNOLÁKOVA 5188/1A, 901 01 MALACKY | | |
| HL. PROJEKTANT | MGR. ART. BRANISLAV ŠKOPEK | DÁTUM | 11/2020 |
| ZOD. PROJEKTANT | MGR. ART. BRANISLAV ŠKOPEK | PROFESIA | ARCHITEKT |
| VYPRACOVAL: | MGR.ART.ŠKOPEK, BC. PETER SÁROSFAI | STUPEŇ PD | DRS |
| STAVBA:  VYBUDOVANIE PARKOVACÍCH KAPACÍT PRE CYKLISTOV V MESTE MALACKY | | ST. OBJEKT | SO 01-05 |
| POČET A4 |  |
| MIERKA |  |
| PRÍLOHA:  SPRIEVODNÁ SPRÁVA A SÚHRNNÁ TECHNICKÁ SPRÁVA | | PRÍLOHA Č.  A | ČÍSLO PARÉ |

Obsah

[SPRIEVODNÁ SPRÁVA 4](#_Toc70660346)

[1 Identifikačné údaje 4](#_Toc70660347)

[1.1 Stavba 4](#_Toc70660348)

[1.2 Objednávateľ 4](#_Toc70660349)

[1.3 Zhotoviteľ 4](#_Toc70660350)

[2 Základné údaje o stavbe 4](#_Toc70660351)

[3 Prehľad východiskových podkladov 5](#_Toc70660352)

[3.1 Pre vypracovanie dokumentácie slúžili tieto podklady: 5](#_Toc70660353)

[3.2 Súvisiace a citované normy, technické predpisy a podmienky: 5](#_Toc70660354)

[4 Členenie stavby na prevádzkové súbory a stavebné objekty 5](#_Toc70660355)

[5 Vecné a časové väzby stavby na okolie a na súvisiace investície 5](#_Toc70660356)

[6 Prehľad prevádzkovateľov (užívateľov) 5](#_Toc70660357)

[7 Lehota výstavby v mesiacoch 6](#_Toc70660358)

[8 Termín začatia a ukončenia stavby 6](#_Toc70660359)

[9 Údaje o prípadnom postupnom uvádzaní častí stavby do prevádzky, alebo prípadnom predčasnom prevádzkovaní časti stavby 6](#_Toc70660360)

[10 Skúšobná prevádzka a doba jej trvania vo vzťahu k dokončeniu a kolaudácii stavby 6](#_Toc70660361)

[SÚHRNNÁ TECHNICKÁ SPRÁVA 7](#_Toc70660362)

[1 Charakteristika územia stavby 7](#_Toc70660363)

[1.1 Zhodnotenie polohy a stavu staveniska 7](#_Toc70660364)

[1.2 Vykonané prieskumy 7](#_Toc70660365)

[1.3 Použité mapové a geodetické podklady 7](#_Toc70660366)

[1.4 Príprava na výstavbu 7](#_Toc70660367)

[2 Urbanistické, architektonické a stavebno-technické riešenie stavby 7](#_Toc70660368)

[2.1 Zdôvodnenie urbanistického, arch. a staveb.-tech. riešenia 7](#_Toc70660369)

[SO 01 – Prístrešok pre bicykle pri mestskom úrade 8](#_Toc70660370)

[SO 02 - Prístrešok pre bicykle pri športovej hale 8](#_Toc70660371)

[SO 03 - Prístrešok pre bicykle pri CVČ 8](#_Toc70660372)

[SO 04 - Prístrešok pre bicykle pri záchytnom parkovisku 8](#_Toc70660373)

[SO 05 - Prístrešok pre bicykle pri okresnom úrade 8](#_Toc70660374)

[2.2 Údaje o technickom alebo výrobnom zariadení a o technológii výroby 9](#_Toc70660375)

[2.3 Riešenie dopravy 9](#_Toc70660376)

[2.4 Ekonomické zhodnotenie stavby 9](#_Toc70660377)

[2.5 Starostlivosť o životné prostredie 9](#_Toc70660378)

[2.6 Starostlivosť a bezpečnosť práce a technických zariadení 10](#_Toc70660379)

[2.7 Protipožiarne zabezpečenie stavby 11](#_Toc70660380)

[2.8 Riešenie protikoróznej ochrany podzemných a nadzemných konštrukcií alebo vedení a ochrany proti blúdivým prúdom 11](#_Toc70660381)

[2.9 Stanovenie ochranných pásiem 11](#_Toc70660382)

[2.10 Koordinačné opatrenia v prípade súbežnej realizácie inej stavby 12](#_Toc70660383)

[2.11 Zariadenie civilnej ochrany a jeho dvojúčelové využitie 12](#_Toc70660384)

[3 Údaje o technologickej časti stavby 12](#_Toc70660385)

[4 Zemné práce 12](#_Toc70660386)

[5 Kanalizácia 12](#_Toc70660387)

[6 Zásobovanie vodou 12](#_Toc70660388)

[7 Teplo a palivá 12](#_Toc70660389)

[8 Rozvod elektrickej energie 12](#_Toc70660390)

[9 Ostatná energia 12](#_Toc70660391)

[10 Verejné a vonkajšie osvetlenie 12](#_Toc70660392)

# SPRIEVODNÁ SPRÁVA

# 1 Identifikačné údaje

## 1.1 Stavba

Názov: Vybudovanie parkovacích kapacít pre cyklistov v meste Malacky

Kraj: Bratislavský samosprávny kraj

Okres: Malacky

Miesto: Mesto Malacky

Zoznam dotknutých obcí a k. ú.: Navrhované objekty sa nachádzajú na týchto k. ú.:  
k. ú. Malacky (835196)

Plánované termíny začatia  
 a ukončenia činnosti: marec 2021 – júl 2021

Stupeň: Dokumentácia pre stavebné povolenie

## 1.2 Objednávateľ

Názov: Mesto Malacky

Adresa: Bernolákova 5188/1A, 901 01 Malacky

IČO: 00304913

## 1.3 Zhotoviteľ

Hlavný projektant: Mgr. art. Branislav Škopek  
Tel.: +421 948 123 604  
Adresa: Vajnorská 19, 830 03 Bratislava

Zodpovedný projektant: Mgr. art. Branislav Škopek – člen SKA, reg. č. 1540 AA

Vypracoval: Mgr. art. Branislav Škopek, Bc. Peter Sárosfai

# 2 Základné údaje o stavbe

Stavba rieši návrh parkovísk pre bicykle na území mesta Malacky s väzbou na kľúčovú občiansku vybavenosť. Spolu je na území mesta navrhnutých:

* 5 ks uzamykateľných prístreškov pre bicykle umožňujúcich zaparkovanie súhrnne 174 bicyklov,
* 2 ks voľne stojacich stojanov pre bicykle umožňujúcich obojstranné parkovanie bicyklov.

Celková navrhovaná kapacita parkovacích miest pre bicykle v rámci uzamykateľných prístreškov, aj voľne stojacich stojanov pre bicykle je pre 176 bicyklov.

Navrhovaná stavba tiež v maximálnej možnej miere rešpektuje a spĺňa podmienku prístupnosti podľa čl. 9 Dohovoru OSN o právach osôb so zdravotným postihnutím (vyhláška MŽP SR 532/2002 Z.z., Zákon č. 50/1976 Z.z. o územnom plánovaní a stavebnom poriadku).

Identifikácia dotknutých pozemkov katastrálnom území Malacky (835 196):

|  |  |  |  |  |  |
| --- | --- | --- | --- | --- | --- |
| Stav. obj. | parcela „C“ | parcela „E“ | LV | Vlastník | Popis |
| SO 01 | 4455 |  | 2935 | Mesto Malacky | Zastavaná plocha a nádvorie |
| SO 02 |  | 500 | 2414 | Mesto Malacky | Zastavaná plocha a nádvorie |
| SO 03 | 754/1 |  | 2935 | Mesto Malacky | Zastavaná plocha a nádvorie |
| SO 04 | 3258/40 |  | 10350 | Mesto Malacky | Zastavaná plocha a nádvorie |
| SO 05 | 2804/3 |  | 2935 | Mesto Malacky | Zastavaná plocha a nádvorie |

# 3 Prehľad východiskových podkladov

## 3.1 Pre vypracovanie dokumentácie slúžili tieto podklady:

* Obhliadka terénu a fotodkumentácia.
* Katastrálna mapa dotknutého územia.

## 3.2 Súvisiace a citované normy, technické predpisy a podmienky:

* TP 048 – Navrhovanie debarierizačných opatrení pre osoby s obmedzenou schopnosťou pohybu a orientácie na pozemných komunikáciách
* TP 085 – Navrhovanie cyklistickej infraštruktúry

A ostatné platné technické normy a predpisy.

# 4 Členenie stavby na prevádzkové súbory a stavebné objekty

Stavbu tvorí 5 samostatných stavebných objektov:

* SO 01 – Prístrešok pre bicykle pri mestskom úrade
* SO 02 – Prístrešok pre bicykle pri športovej hale
* SO 03 – Prístrešok pre bicykle pri CVČ
* SO 04 – Prístrešok pre bicykle pri záchytnom parkovisku
* SO 05 – Prístrešok pre bicykle pri okresnom úrade

# 5 Vecné a časové väzby stavby na okolie a na súvisiace investície

Stavba nemá vecné a časové väzby na okolie.

Stavenisko bude v jednotlivých fázach realizácie po častiach ohradené. Prípojky vody, kanalizácie a elektriny sa nachádzajú v blízkosti staveniska, alebo si ich zabezpečí realizátor stavby formou mobilnej dodávky. Na stavenisko bude prístup po miestnych komunikáciách a komunikáciách v správe dotknutých orgánov a subjektov, ktoré s využitím komunikácií vo svojej správe dali súhlasné stanovisko.

Pri realizácii dôjde k čiastočnému záberu verejného priestoru.

# 6 Prehľad prevádzkovateľov (užívateľov)

Prevádzkovateľom stavby bude mesto Malacky. Navrhovaná stavba je určená na užívanie obyvateľom aj návštevníkom mesta s cieľom podporiť rozvoj cyklistickej dopravy a znížiť tak podiel nemotorovej dopravy na celkovej deľbe dopravnej práce.

# 7 Lehota výstavby v mesiacoch

Lehota výstavby: 5 mesiacov.

# 8 Termín začatia a ukončenia stavby

* Predpokladaný začiatok výstavby: marec 202
* Predpokladaný koniec výstavby: júl 2021

# 9 Údaje o prípadnom postupnom uvádzaní častí stavby do prevádzky, alebo prípadnom predčasnom prevádzkovaní časti stavby

Nakoľko tvoria objekty samostatné celky, je možné ju uvádzať do prevádzky aj postupne, pričom bude vydané kolaudačné rozhodnutie pre každý z nich samostatne.

# 10 Skúšobná prevádzka a doba jej trvania vo vzťahu k dokončeniu a kolaudácii stavby

Pre potreby kolaudácie nebude potrebná žiadna skúšobná prevádzka stavebných objektov. Stavba, alebo jej časti (v zmysle bodu 9), sa uvedie do prevádzky po kolaudácii.

# SÚHRNNÁ TECHNICKÁ SPRÁVA

# 1 Charakteristika územia stavby

## 1.1 Zhodnotenie polohy a stavu staveniska

Všetky navrhované parkoviská pre bicykle sú situované v intraviláne mesta Malacky. Ich cieľom je vytvoriť bezpečné parkovacie kapacity pre bicykle v kľúčových lokalitách občianskej vybavenosti a pri dopravných uzloch formou staníc bike and ride. Plnia doplnkovú funkciu pre už jestvujúcu/plánovanú infrašktruktúru a zástavbu.

Objekty sú navrhované v plochách jestvujúcej zelene.

## 1.2 Vykonané prieskumy

V riešenom území bola realizovaná osobná obhliadka a fotodokumentácia dotknutého územia.

V čase spracovania PD DSP nebol k dispozícii inžiniersko-geologický ani hydrogeologický prieskum. Pred realizáciou stavby odporúčame zrealizovať vo vybraných lokalitách tieto prieskumy stavebníkom, aby sa potvrdilo navrhované zakladania a odvodnenie stavby.

## 1.3 Použité mapové a geodetické podklady

Pre stavbu nebolo dodané zo strany stavebníka aktuálne polohopisné a výškopisné zameranie. Ako podklad slúžili katastrálne mapy a digitálne výstupy z iných projektov. Za kvalitu a presnosť podkladov zodpovedá stavebník – mesto Malacky. Chyby vyplývajúce z nepresností v zameraní (napr. chýbajúce zamerané úseky, zameranie starého dáta a pod.) nie sú chybou projektu a treba ich konzultovať s projektantom aby sa navrhlo optimálne riešenie.

Zakreslenie jestvujúcich inžinierskych sietí je spracované na základe zjavných vonkajších znakov týchto inžinierskych sietí a zákresu IS z elektronického systému obce a je len informatívne. V žiadnom prípade nenahrádza riadne vytýčenie inžinierskych sietí, ktoré je povinný dať vyhotoviť realizátor stavby pred začatím stavebných prác.

Jestvujúce priebehy inžinierskych sietí budú overené u majiteľov a prevádzkovateľov týchto sietí pri odovzdaní staveniska dodávateľovi stavby.

## 1.4 Príprava na výstavbu

Riešené stavebné objekty sa nachádzajú v k. ú. Malacky (835196).

Podrobná identifikácia pozemkov dotknutých realizáciou stavby je uvedená v Sprievodnej správe – kap. 2.

# 2 Urbanistické, architektonické a stavebno-technické riešenie stavby

## 2.1 Zdôvodnenie urbanistického, arch. a staveb.-tech. riešenia

Prístrešky pre bicykle sú navrhované v blízkosti kľúčovej občianskej vybavenosti – mestský úrad, športová hala, centrum voľného času, okresný úrad, záchytné parkovisko (park and ride) v blízkosti ŽST Malacky (bike and ride). Nachádzajú sa prevažne v centre a širšom centre mesta. Okrem spomenutých cieľov dopravy teda zabezpečujú dopravnú obsluhu aj ostatnej občianskej vybavenosti.

Ambíciou návrhu je zvýšiť kvalitu cyklodopravnej infraštruktúry na území mesta a zvýšiť tak podiel nemotorovej dopravy na celkovej deľbe prepravnej práce, pričom sa zníž podiel motorovej dopravy, čo prispeje k podpore trvalo udržateľnej mobility.

### SO 01 – Prístrešok pre bicykle pri mestskom úrade

Novostavba uzamykateľného prístrešku pre bicykle s priľahlými spevnenými plochami. Prístrešok sa nachádza v blízkosti mestského úradu, spoločenského domu a inkubátoru s množstvom občianskej vybavenosti celomestského významu.

Uzamykateľný prístrešok má pôdorysné rozmery 9,36 x 2,24m, výškou 3,16m a celkovou zastavanou plochou 20,97 m2. Oceľová nosná konštrukcia je opláštená a vstup do prístrešku je na základe autorizácie (čipová karta a pod.). Vo vnútri prístrešku sa nachádzajú poschodové stojany pre 36 bicyklov.

Celková zastavaná plocha, vrátane priľahlých spevnených plôch z betónovej dlažby je 32,41m2.

### SO 02 - Prístrešok pre bicykle pri športovej hale

Novostavba uzamykateľného prístrešku pre bicykle s priľahlými spevnenými plochami. Prístrešok sa nachádza neďaleko vstupu do športovej haly.

Uzamykateľný prístrešok má pôdorysné rozmery 9,36 x 2,24m, výškou 3,16m a celkovou zastavanou plochou 20,97 m2. Oceľová nosná konštrukcia je opláštená a vstup do prístrešku je na základe autorizácie (čipová karta a pod.). Vo vnútri prístrešku sa nachádzajú poschodové stojany pre 36 bicyklov. Celková kapacita prístrešku je 36 bicyklov.

Celková zastavaná plocha20,97 m2.

### SO 03 - Prístrešok pre bicykle pri CVČ

Parkovisko tvorí novostavba uzamykateľného prístrešku pre bicykle s priľahlými spevnenými plochami a dvoma obojstrannými stojanmi na uzamykanie bicyklov voľne umiestnenými v teréne. Nachádza sa v blízkosti centra voľného času.

Uzamykateľný prístrešok má pôdorysné rozmery 6,24 x 2,24m, výškou 3,16m a celkovou zastavanou plochou 13,98 m2. Oceľová nosná konštrukcia je opláštená a vstup do prístrešku je na základe autorizácie (čipová karta a pod.). Vo vnútri prístrešku sa nachádzajú poschodové stojany pre 24 bicyklov.

Spolu s voľne stojacimi stojanmi je v parkovisku možné zaparkovať až 28 bicyklov.

Celková zastavaná plocha, vrátane priľahlých spevnených plôch z betónovej dlažby je 27,00m2.

### SO 04 - Prístrešok pre bicykle pri záchytnom parkovisku

Novostavba uzamykateľného prístrešku pre bicykle s priľahlými spevnenými plochami. Nachádza sa na záchytnom parkovisko neďaleko ŽST Malacky. Plní teda funkciu bike and ride a park and ride.

Uzamykateľný prístrešok má pôdorysné rozmery 12,48 x 2,24m, výškou 3,16m a celkovou zastavanou plochou 27,97 m2. Oceľová nosná konštrukcia je opláštená a vstup do prístrešku je na základe autorizácie (čipová karta a pod.). Vo vnútri prístrešku sa nachádzajú poschodové stojany pre 48 bicyklov.

Celková zastavaná plocha, vrátane priľahlých spevnených plôch z betónovej dlažby je 44,7 m2

### SO 05 - Prístrešok pre bicykle pri okresnom úrade

Parkovisko tvorí novostavba uzamykateľného prístrešku pre bicykle s priľahlými spevnenými plochami v blízkosti okresného úradu.

Uzamykateľný prístrešok má pôdorysné rozmery 4,98 x 4,98m, výškou 3,55 m a celkovou zastavanou plochou 24,8 m2. Oceľová nosná konštrukcia je opláštená a vstup do prístrešku je na základe autorizácie (čipová karta a pod.). Vo vnútri prístrešku sa nachádzajú poschodové stojany pre 20 bicyklov a výtlačné stojany pre 10 bicyklov. Celková kapacita prístrešku je 30 bicyklov.

Celková zastavaná plocha, vrátane priľahlých spevnených plôch z betónovej dlažby je 28,67m2.

## 2.2 Údaje o technickom alebo výrobnom zariadení a o technológii výroby

Navrhovaná stavba nemá výrobný charakter.

## 2.3 Riešenie dopravy

Výstavbou dôjde k dočasnému obmedzeniu dopravy formou zúženia jestvujúcich komunikácií. Tieto obmedzenia budú riadne vyznačené prvkami prenosného a zvislého dopravného značenia. POD – prenosné DZ predloží pred realizáciou stavby na schválenie realizátor stavby.

## 2.4 Ekonomické zhodnotenie stavby

Výkaz výmer a rozpočet tvorí samostatnú prílohu PD.

## 2.5 Starostlivosť o životné prostredie

Navrhovaná výstavba nebude mať dopad na životné prostredie lokality. Likvidácia odpadov vznikajúcich počas výstavby inžinierskych sietí sa predpokladá ako odpad nekontaminovaný. Vhodná zemina z výkopov sa použije na spätný zásyp a úpravu územia. Prebytočná zemina sa po ukončení výstavby vyvezie na skládku.

Nakladanie s odpadmi musí byť v súlade so:

* zákonom č. 79/2015 Z.z. Zákon o odpadoch a o zmene a doplnení niektorých zákonov (v znení č. 91/2016 Z. z., 313/2016 Z. z., 90/2017 Z. z., 90/2017 Z. z., 292/2017 Z. z., 292/2017 Z. z., 106/2018 Z.z.)
* vyhláškou MŽP SR č. 365/2015 Z.z., ktorou sa ustanovuje Katalóg odpadov v znení č. 320/2017 Z.z.
* vyhláškou MŽP SR č. 371/2015 Z.z., ktorou sa vykonávajú niektoré ustanovenia zákona o odpadoch v znení č. 322/2017 Z.z.

|  |  |  |
| --- | --- | --- |
| Katalógové číslo | Kategória | Názov materiálu |
| A |  | Priamy stavebný opad |
| 17 01 01 | O | Betón |
| 17 02 01 | O | Drevo |
| 17 03 02 | O | Bitúmenové zmesi obsahujúce iné ako uvedené v 17 03 01 |
| 17 05 04 | O | Zemina a kamenivo iné ako uvedené v 17 05 03 |
| 17 05 06 | O | Výkopová zemina iná ako 17 05 05 |
| 17 09 04 | O | Zmiešané odpady zo stavieb a demolácií iné ako uvedené v 17 09 01,17 09 02a 17 09 03 |
| 20 02 01 | O | Biologicky rozložiteľný odpad (stromy, kríky) |
| 20 02 02 | O | Zemina (humusová vrstva) |
| B |  | Odpady z použitých stavebných materiálov |
| 15 01 01 | O | Obaly z papiera a lepenky |
| 15 01 02 | O | Obaly z plastov |
| 15 01 06 | O | Zmiešané obaly |
| C |  | Iný odpad vznikajúci pri realizácii výstavby (prevádzka mechanizmov, odpad z prevádzky zariadenia staveniska, odpad podobný komunálnemu odpadu) |
| 20 03 99 | O | Komunálne odpady inak nešpecifikované |
| Tento druh odpadov (C.) bude vznikať predovšetkým u dodávateľa stavby, kde sa bude vykonávať bežná údržba mechanizmov. Dodávateľ stavby musí mať vo svojich priestoroch zriadené zhromažďovacie miesto, kde sú odpady oddelene zhromažďované až do doby ich zneškodnenia alebo zhodnotenia. | | |

*Poznámka:*

* *O – ostatný odpad (stavebný odpad), stavebná suť, hlušiny a zeminy*
* *N – nebezpečný odpad*

Odpady vzniknuté pri stavebných prácach je nutné po roztriedení sústreďovať v pristavených kontajneroch, príp. dočasne uložiť na vyhradené miesto na stavenisku.

Asfalt sa vyvezie na skládku odpadu do vzdialenosti 25 km. Betón a kamenné podkladové vrstvy, ak budú spĺňať požiadavky STN 73 6126 sa po predrvení použijú ako nové podkladové vrstvy pre výstavbu cyklistickej cestičky. Ak vybúrané betóny a kamenivo nebude vhodné pre opätovné použitie, vyvezie sa na skládku vo vzdialenosti do 20 km.

Výkopové zemina sa použije na spätný zásyp a terénne úpravy v riešenom území, na vyrovnanie existujúcich nerovností terénu.

O vznikajúcich odpadoch je potrebné viesť evidenciu vrátane spôsobu nakladania s nimi (odvoz, zhodnotenie, zneškodnenie), ktorá bude predložená pri kolaudácii stavby. Odpady vhodné na zhodnotenie budú odovzdané do zariadení na to určených a odpady, ktoré nebude možné zhodnocovať, budú zneškodnené skládkovaním. Stavebník doloží zmluvu s prevádzkovateľom riadenej skládky tuhého nekontaminovaného odpadu. Nebezpečné odpady (ďalej len „NO“) budú odovzdané zariadeniu, ktoré má povolenie na nakladanie s NO, príp. priamo spracovateľovi, ktorému ministerstvo udelilo autorizáciu na výkon činnosti spracovania odpadu.

V nadväznosti na §40c zákona o odpadoch ods. 2 je držiteľ stavebných odpadov a odpadov z demolácií povinný ich triediť podľa druhov \*§19 ods. 1 písm. b) a c)+, ak ich celkové množstvo z uskutočňovania stavebných a demolačných prác na jednej stavbe alebo súbore stavieb, ktoré spolu bezprostredne súvisia, presiahne súhrnné množstvo 200 ton za rok a zabezpečiť ich materiálové zhodnotenie.

## 2.6 Starostlivosť a bezpečnosť práce a technických zariadení

Pred realizáciu výkopových prác pre všetky navrhované inžinierske siete (voda, kanalizácia, el. NN) je potrebné tieto práce prevádzať v zmysle ustanovenia STN 733050.

Pri prácach musia byť dodržané všetky platné predpisy a vyhláška BOZP.

Bezpodmienečne dbajte na to, aby všetky práce na elektrickej inštalácii boli urobené len odborníkmi v zmysle novelizovanej vyhlášky MPSVaR SR č. 508/2009 Z.z.

Pracovné postupy je nutné zabezpečovať v zmysle súčasne platných predpisov a noriem STN.

Všetky časti zariadení a elektrických inštalácií, ktoré slúžia na zaistenie bezpečnosti osôb v prípade nebezpečenstva musia byť nápadne označené a v ich blízkosti musí byť umiestnená bezpečnostná značka alebo nápis s príslušným pokynom.

Elektrické zariadenie musí byť udržované v stave, ktorý vyhovuje prevádzke a bezpečnosti pri práci. Elektrické zariadenie musí byť pravidelne kontrolované v lehotách zodpovedajúcim zložitosti a dôležitosti zariadenia a prevádzkovým pomerom.

Treba kontrolovať najmä krytie spotrebičov, prístrojov, povrchovú teplotu zariadenia a vedenia. Doťahovať spoje, aby sa zabránilo ich uvoľňovaniu a tak opaľovaniu svorkového materiálu. Pohyblivé prívody treba kontrolovať, či nie sú poškodené a vystavené mechanickému poškodeniu, či je dodržaná tesnosť pri zaústení vodiča do prístroja.

Hlavný vypínač musí byť trvalo prístupný. Stroje a zariadenia, alebo ich časti, musia byť zabezpečené proti samovoľnému spusteniu a nebezpečenstvu nárazu, poruchy alebo prevádzkovej nehody. Samovoľné spustenie stroja alebo zariadenia nesmie nastať ani v prípade náhodného skratu alebo uzemňovacieho spojenia v riadiacich obvodoch.

O výsledku prehliadok sa musia viesť záznamy a poruchy sa musia napraviť v primeranej lehote. Všetky neobvyklé javy, ktoré sa spozorovali i mimo pravidelných prehliadok sa majú čo najskôr hlásiť na príslušnom mieste. Pri zistení poruchy sa volia také opatrenia, ktoré zaistia bezpečnosť zariadenia až do odstránenia poruchy.

Svietidlá treba udržiavať čisté, treba ich sklenené kryty očistiť aspoň 2x do roka. Výmenu svetelných zdrojov (žiaroviek) treba robiť pri vypnutom vypínači k svietidlu.

Elektrický rozvádzač treba pravidelne, aspoň 2x do roka, kontrolovať a podľa potreby vyčistiť, dotiahnuť skrutkové spoje na svorkách.

Elektrické zariadenia sa musia udržiavať v stave, ktorý zodpovedá platným elektrotechnickým normám a predpisom.

Realizácia navrhovaných prác, ako aj použitý materiál musí vyhovovať platným predpisov ZSZ š.p. a predpisom STN a ďalším súvisiacim normám a predpisom k zaisteniu bezpečnosti a ochranu zdravia pri práci a k zabezpečeniu bezpečnosti prevádzky energetických zariadení.

## 2.7 Protipožiarne zabezpečenie stavby

Všetky stavebné objekty musia byť navrhnuté tak, aby:

* umožnili bezpečnú evakuáciu osôb z horiaceho alebo ohrozeného objektu na voľné priestranstvo,
* umožnili účinný zásah hasičských jednotiek pri hasení a záchranných prácach.

## 2.8 Riešenie protikoróznej ochrany podzemných a nadzemných konštrukcií alebo vedení a ochrany proti blúdivým prúdom

Oceľové nadzemné konštrukcie sú chránené proti korózii pozinkovaním, prípadne ochranným náterom. Presný typ konštrukcií a ich ochranu vyšpecifikuje dodávateľ stavby.

## 2.9 Stanovenie ochranných pásiem

Pred realizáciou zemných prác alebo pred začatím vykonávania iných činností je stavebník povinný požiadať v prípade križovania s inžinierskymi sieťami o presné vytýčenie existujúcich zariadení, ak je to potrebné.

Pri realizácii všetkých krížení a tesných súbehov inžinierskych sietí je povinný stavebník postupovať podľa pokynov správcov týchto inžinierskych sietí a v zmysle platných STN a TP.

Navrhovaná stavba nezasahuje a nie je ani v blízkosti kultúrnych pamiatok, chráneného vtáčieho územia či územia európskeho významu NATURA 2000. Tiež nezasahuje do biologicko-geografických chránených území.

Z charakteru stavby nevyplýva potreba definovať akékoľvek jej ochranné pásma.

## 2.10 Koordinačné opatrenia v prípade súbežnej realizácie inej stavby

V procese realizácie stavby sa nepredpokladá so súbežnou realizáciou inej stavby. Ak by k tomu napriek došlo, je povinný stavebník stavbu koordinovať tak, aby nedošlo k vzájomnému obmedzeniu realizovaných činností a aby sa dodržala bezpečnosť a ochrana pri práci.

## 2.11 Zariadenie civilnej ochrany a jeho dvojúčelové využitie

Navrhovaná stavba nemá charakter objektu civilnej ochrany.

# 3 Údaje o technologickej časti stavby

Navrhovaná stavba nemá výrobný charakter a teda nerieši údaje o technológii výroby.

# 4 Zemné práce

Zemné práce spočívajú v odkopávkach pre novostavbu spevnených plôch a základových konštrukcií prístreškov a mobiliáru. Vykopaná zemina sa použije na spätné zásypy a zvyšok sa vyvezie na skládku do vzdialenosti 20 km.

# 5 Kanalizácia

Navrhované spevnené plochy budú odvodnené spádom min. 2-2,5% vsakom do zelene. Prístrešky sú odvodnené dažďovými zvodmi s vyústením do priľahlej zelene.

# 6 Zásobovanie vodou

Navrhované stavebné objekty si nevyžadujú zásobovanie vodou.

# 7 Teplo a palivá

Navrhované stavebné objekty nevyžadujú žiaden zdroj tepla.

# 8 Rozvod elektrickej energie

Zásobovanie elektrickou energiou je v riešených objektoch zabezpečenou formou fotovoltických článkov.

# 9 Ostatná energia

Uzamykateľné prístrešky pre bicykle sú napájane fotovoltickými článkami.

# 10 Verejné a vonkajšie osvetlenie

Súčasťou uzamykateľných prístreškov je aj vnútorné osvetlenie prístreškov.